Mikhail Zaritskiy

De Mikhail Zaritskiy, gebuer Michail Sarizki (ru: Михаил Зарицкий) den 3. Januar 1973 zu Leningrad, haut Sankt Péitersbuerg, ass e fréiere lëtzebuergesche FoussballspillerDe Mikhail Zaritskiy op der Websäit vun National Football Teams vu russescher Ofstamung.

Als Profispiller, war säin éischte Foussballclub vun 1990 bis 1991 den Zenit St. Péitersbuerg. Duerno ass dem Zaritskiy seng Karriär bei Borussia Mönchengladbach II weidergaangen, awer hien hat méi Succès am Lëtzebuerger Avenir Beggen. Deemools krut hien d'Lëtzebuerger Nationalitéithttps://www.sportsdaily.ru/articles/eks-napadayuschiy-zenita-mihail-zaritskiy-hochu-vernutsya-v-rossiyu-52009. Hien huet vun 1993 bis 1996 fir den Avenir gespillt, vun 1996 bis 1998 fir den FC Sporting Mäerzeg, 1998 an 1999 fir d'Fortuna Köln, vun 1999 bis 2000 fir de kretesche Veräin Athliticos Omilos Agios Nikolaos, a vun 2000 bis 2002 nees fir Mäerzeghttps://www.transfermarkt.com/mikhail-zaritski/profil/spieler/135340. No enger schwéierer Blessur huet hie mat senger Sportsaktivitéit opgehalenhttp://www.sport-express.ru/newspaper/2005-10-08/3_1/.

Tëscht dem 10. Mäerz 1999 am 28. Mäerz 2001 huet de Mikhail Zaritskiy 15-mol fir déi lëtzebuergesch Foussballnationalekipp gespilltD'Lëscht vun de Lännermatcher vum Mikhail Zaritskiy op der Websäit vun European Football.

Nieft der Aktivitéit als Foussballspiller huet hien an enger Klinick an der Radiologie geschafft.ru.Wikipedia https://ru.wikipedia.org/wiki/Зарицкий,_Михаил_Юрьевич No der Karriär als Spiller, huet hien als Trainer vu Foussballclibb aus Däitschland a vu Lëtzebuerg geschafft. Vun 2017 bis 2021 war den Zaritskiy den Haapttrainer vum Daring-Club Iechternach. Zanter 2022 trainéiert hien de Marisca Mierschhttps://www.transfermarkt.com/mikhail-zaritski/profil/trainer/37004.

De Mikhail Zaritskiy schafft zu Lëtzebuerg, a wunnt an Däitschland. Hie war mat enger Lëtzebuergerin bestuet, an huet elo eng russesch-däitsch Frëndin.

Kategorie:Gebuer 1973
Kategorie:Sowjetesch Foussballspiller
Kategorie:Spiller vun der lëtzebuergescher Foussballnationalekipp
Kategorie:Lëtzebuergesch Foussballtraineren